stanford-oval/wikipedia huggingface dataset:
Joukkolaina
Käsitteitä

Nollakuponkilaina tarkoittaa joukkovelkakirjalainaa, jolle ei makseta korkoa. Sijoittaja saa tuottonsa myynti- ja ostohinnan erotuksena. Nollakuponkilainan emissiokurssi alittaa nimellisarvon.
Yleisölaina tarkoittaa joukkovelkakirjalainaa, jota myydään yleisölle eikä vain tietylle kohderyhmälle.
Juoksuaika tarkoittaa joukkolainan laina-aikaa.
Kovenantti tarkoittaa lainaan liittyvää lisäehtoa. Kovenanteilla suojataan usein lainanantajan asemaa. Kovenantti voi esimerkiksi velvoittaa lainanottajan pitämään luottoluokituksensa tiettyä tasoa parempana tai muuten laina erääntyy heti.
High yield -laina tarkoittaa sellaista korkeatuottoista joukkolainaa, jonka on laskenut liikkeelle yritys, jonka luottokelpoisuusluokitus on alle tietyn tason.
Historia

Venetsialaiset kehittivät joukkovelkakirjamarkkinat 1110-luvun lopulla. [lähde? ]
Grosso

Grosso voi tarkoittaa seuraavia asioita:
Grosso (Piemonte), kunta Torinon metropolikaupungissa
Fabio Grosso (s. 1977), italialainen jalkapalloilija
Julia Grosso (s. 2000), kanadalainen jalkapalloilija
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Grosso”, voi hakea sivunnimihaulla, laajalla sivunnimihaulla tai tekstihaulla.
Grote Mandrenke

Grote Mandrenke (alasaksaksi Suuri miesten hukkuminen, tansk. Den Store Manddrukning) oli valtava myrsky Pohjanmerellä 16. tammikuuta 1362. Se on yksi Länsi-Euroopan historian pahimmista myrskyistä, ja sen seurauksena kuoli ainakin 25 000 ihmistä. Grote Mandreke oli seurausta ilmastonmuutoksesta, joka tunnetaan keskiajan lämpökauden päättymisenä.
Myrsky tuhosi Pohjanmeren rannikon satamia Englannissa, Alankomaissa, Saksassa ja Tanskassa ja jätti laajoja alueita autioksi Slesvigissä, jossa arviolta 60 pitäjää tuhoutui. Merkittävimpiä tuhoutuneita kaupunkeja olivat Dunwich, Ravensrodd ja Rungholt, joista kaksi viimeistä upposivat mereen.
Myrskyn seurauksena syntyi Zuiderzeen merenlahti, joka oli aiemmin laaja alava suoalue. Meriyhteys Zuiderseehen oli syntynyt jo Lucian tulvassa vuonna 1287, mutta nyt alue jäi pysyvästi veden alle eroosion kuluttaessa suuria maa-alueita. Zuiderzeestä tuli merkittävä vesireitti, jonka myötä hollantilaisten merenkulkutaito kehittyi, mikä osaltaan johti myöhemmin Hollantilaisen imperiumin syntyyn.
Gloucesterin piirikunta (New Jersey)

Gloucesterin piirikunta (engl. Gloucester County) on Yhdysvaltojen New Jerseyn osavaltiossa sijaitseva piirikunta. Sen väkiluku oli 302 294 vuonna 2020. Piirikunnan hallintokeskus on Woodburyn kaupunki ja suurin kunta on Washington Township. Piirikunta on perustettu 1686.
Aiheesta muualla

Kuvia tai muita tiedostoja aiheesta Gloucesterin piirikunta (New Jersey) Wikimedia Commonsissa
New Jerseyn osavaltio
| --- | --- |
Alueet:   Central Jersey  Delaware Valley  Jersey Shore  Meadowlands  North Jersey  Pine Barrens  Shore Region  Skylands Region  South Jersey  New Yorkin metropolialue  Tri‑State Region 
Huomattavat kaupungit ja kunnat:   Atlantic City  Bayonne  Camden  Clifton  Edison  Elizabeth  Hackensack  Hoboken  Jersey City  Lakewood  Newark  New Brunswick  Ocean City  Paterson  Perth Amboy  Trenton (pääkaupunki)  Vineland  Woodbridge 
Piirikunnat:   Atlantic  Bergen  Burlington  Camden  Cape May  Cumberland  Essex  Gloucester  Hudson  Hunterdon  Mercer  Middlesex  Monmouth  Morris  Ocean  Passaic  Salem  Somerset  Sussex  Union  Warren
Gareth Jones

Gareth Jones on brittiläinen musiikkituottaja ja äänittäjä. Tunnettuja Jonesin tuottamia tai äänittämiä artisteja ovat mm. Depeche Mode, Einstürzende Neubauten, Interpol, Erasure ja Nick Cave.
Aiheesta muualla

Gareth Jonesin viralliset kotisivut
Grosshorn

Grosshorn
Grosshorn nähtynä Mürrenistä heinäkuussa 2010
| --- | --- |
Sijainti:   Sveitsi
Vuoristo:  Bernin Alpit
Korkeus merenpinnasta:  3 762 m
Prominenssi:  194  m 
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Grosshorn on Bernin Alpeilla Sveitsissä sijaitseva 3 762 metriä korkea vuorenhuippu. Huippu sijaitsee Bernin ja Wallisin kantonien rajalla.
Grosshorn nähtynä Lauterbrunnenista heinäkuussa 2010
Wikimedia Commonsissa on kuvia tai muita tiedostoja aiheesta .
Guinea (alue)

Herman Moll, Negroland and Guinea with the European Settlements, 1727.
Guinea on perinteinen nimi Länsi-Afrikan alueelle, joka sijaitsee Guineanlahden rannikolla. Alue on kosteaa trooppista metsää tai savannia, joka jatkuu rannikolta aina Sahelin rajalle asti. Sana ”Guinea” tulee berberinkielisestä sanasta aguinaw, joka tarkoittaa ”mustien miesten maata”. Ensimmäistä kertaa termiä käyttivät portugalilaiset, ja alueesta on käytetty myös nimiä Guinuia, Ginya, Gheneoa ja Ghinea.
Guinea on vanhastaan jaettu kahteen pääosaan, jotka ovat:
Ylä-Guinea, Afrikan länsirannikon osuus Senegalista Guineanlahden perukkaan Kameruniin
Ala-Guinea, Afrikan länsirannikon osuus Guineanlahden perukasta Angolaan.
Guineassa sijaitsevat valtiot

Valtiot on lueteltu sijaintinsa mukaisessa järjestyksessä Senegalista pohjoisessa Angolaan etelään. Valtiot Senegalista Nigeriaan sijaitsevat Ylä-Guineassa, loput Kamerunista Angolaan Ala-Guineassa.
Senegal
Gambia
Guinea-Bissau
Guinea
Sierra Leone
Liberia
Norsunluurannikko
Ghana
Togo
Benin
Nigerian eteläinen osa
Kamerunin läntinen osa
Päiväntasaajan Guinea
Gabon
Ghana
Guinea
Guinea-Bissau
Kamerunin läntinen osa
Kongon tasavallan läntisin osa
Kongon demokraattisen tasavallan läntisin osa
Angolan rannikko
Gamay

Tumma Gamay Noir -rypäle.
Gamay on viinirypälelajike. Siitä on 31 eri muunnosta, joista useimmat ovat peräisin Ranskasta, muutama myös Sveitsistä. Yleisin Gamay lienee Gamay Noir, joka on Pinot- ja Heunisch Weiss -rypäleiden tumma risteymä. Gamay Noiria viljellään kaikkialla viinimaailmassa yhteensä noin 150 eri nimellä.
Viljely ja viinit

Ranskassa Gamay-rypälettä käytetään erityisesti Beaujolais-viinin valmistukseen.
Italiassa Gamaytä viljellään Umbrian, Toscanan ja Aostanlaakson alueilla. Gamay on yksi Valle d’Aosta / Vallée d’Aoste DOC -viinin rypäleistä..
Sveitsissä Gamay on toiseksi viljellyin rypälelajike, jota viljellään lähinnä Valais’n, Vaud’n ja Geneven kantoneissa.
Aiheesta muualla

Kuvia tai muita tiedostoja aiheesta Gamay Wikimedia Commonsissa
Friedrichstadt-Palast

Friedrichstadt-Palast
Friedrichstadt-Palast on 1984 rakennettu Berliinin Mittessä sijaitseva revyyteatteri, joka käyttää modernia näyttämötekniikkaa.
Historia > Ensimmäinen rakennus

Friedrichstadt-Palastin historia ulottuu aiempaan kauppahalliin, joka sijaitsi n. 200 metriä lounaaseen nykyisestä sijainnista, virallinen osoite oli vuonna 1867 Am Zirkus 1.
1873 rakennus muutettiin 5 000 istuinpaikan sirkusareenaksi.  Seuraavina vuosikymmeninä Salamonskyn, Renzin ja Schumannin sirkus ilahdutti berliiniläisiä esityksillään.
1910 kauppahalli muutettiin suureksi areenaksi ja Max Reinhardt järjesti ensimmäiset teatteriesitykset. Reinhardt päätti uudistaa rakennuksen uutta käyttötarkoitusta varten ja antoi tämän tunnetun arkkitehdin Hans Poelzigin tehtäväksi.  Rakennuksessa oli pyörivä näyttämö, jonka halkaisija oli 18 metriä ja jossa oli irrotettava etunäyttämö. Lisäksi käytössä oli moderni valaistus ja efektitekniikka.
1924 uusi johtaja Erik Charell esitti moderneja revyy-esityksiä ja toi taloon tähtiä, kuten the Comedian Harmonists ja La Jana. Natsivallan aikana teatteri sai uuden nimen: Theater des Volkes. Tällöin esitettiin porvarillisia operetteja.
Rakennus kärsi suurimmat vaurionsa 1945 vuoden alkupuolella toistuvien ilmahyökkäyksien johdosta. Sodan loputtua taiteilija Marion Spadoni avasi talon uudelleen toukokuussa 1945. Tällöin sitä kutsuttiin Palast Varietéksi ja sillä oli 3 500 istuinpaikkaa. Näyttämöllä esitettiin lasten esitys ensimmäistä kertaa.
1949 Berliinin kaupunki otti laitoksen haltuunsa ja palautti sille alkuperäisen nimen Friedrichstadt-Palast.
29. helmikuuta 1980 rakennus suljettiin, koska sen perustan sekä tukipaalujen valun havaittiin vajoavan voimakkaasti. Kun kokonaisuus oli muutettu uuteen rakennukseen 1985, lähes 120-vuotiaan rakennuksen purku aloitettiin lähes välittömästi.
Historia > Teatteri tänään

Tällä hetkellä Friedrichstadt-Palast on Euroopan suurin showpalatsi.  Uusi Friedrichstadt-Palast avattiin 27. huhtikuuta 1984. Se on leveydeltään 80 metriä, pituudeltaan 110 metriä ja kattaa 195 000 kuutiometrin pinta-alan.
Friedrichstadt-Palastin suurta salia käytetään säännöllisesti esiintymistilana ja siellä on 1 895 istuinpaikkaa. Sen näyttämö on kooltaan 2 854 neliömetriä.[lähde? ] Etunäyttämökaari on 24 metrin levyinen.[lähde? ]
Friedrichstadt-Palastin ohjelmístoon kuuluu mm. lasten esitykset, vierailevat esitykset ja festivaaligaalat.
Aiheesta muualla

Kuvia tai muita tiedostoja aiheesta Friedrichstadt-Palast Wikimedia Commonsissa
Virallinen verkkosivusto (englanti)
Old views of the Great playhouse[vanhentunut linkki]
DFEs + theater + in + Berlin Museum of Architecture of the TU-Berlin
Näkymä vanhasta Friedrichstadt-Palastista (oik.) Spree-joen rannalla
Friedrichstadt-Palast
Godert van der Capellen

| Amangkurat I |
| --- | --- |
 Cornelis Krusemanin muotokuva Godert van der Capellenista
Alankomaiden Itä-Intian kenraalikuvernööri
 16. tammikuuta 1819 – 1. tammikuuta 1826  
Seuraaja:  Hendrik Merkus de Kock
Henkilötiedot
Syntynyt: 15. joulukuuta 1778 Utrecht
Kuollut: 10. huhtikuuta 1848 (69 vuotta) De Bilt
Paroni Godert Alexander Philip van der Capellen (15. joulukuuta 1778, Utrecht – 10. huhtikuuta 1848, De Bilt) oli alankomaalainen poliitikko ja virkamies. Hän toimi Hollannin kuningaskunnan uskonto- ja sisäministerinä vuosina 1809–1810 ja Alankomaiden Itä-Intian kenraalikuvernöörinä vuodet 1816–1826.
Elämäkerta

Van der Capellen sai oikeustieteen tohtorin arvon Utrechtin yliopistosta. Hän toimi vuosina 1803–1814 eri tehtävissä maansa hallinnossa, mukaan lukien uskonto- ja sisäministerinä 1809–1810. Vuodesta 1814 alkaen van der Capellen oli jäsenenä siirtomaavallan palauttamiseen tähtäävässä komissiossa. Hän osallistui myös Wienin kongressin neuvotteluihin ja toimi maansa kauppa- ja siirtomaaministerinä 6. huhtikuuta – 29. heinäkuuta 1814.
16. tammikuuta 1819 asti van der Capellen jakoi valtansa kenraalikuvernöörinä valtansa Cornelis Theodorus Eloutin ja A. A. Buyskesin kanssa. Tämän jälkeen Alankomaiden Itä-Intia kävi useita sotia paikallisia valtoja vastaan: länsi-Borneolla alankomaalaiset taistelivat kiinalaisia siirtolaisia vastaan, Sumatralla pyrittiin alistamaan Palembang ja Padangin fundamentalistimuslimit, ja Sulawesillä sodittiin paikallisia Bonin, Tanetten ja Supan valtioita vastaan. Vuonna 1825 alkoi lisäksi Jaavalla sota Yogyakartan sulttaanin pojan Diponegoron johtamaa kapinaliikettä vastaan.
Eurooppalaiset yhtiöt olivat kiinnostuneita maakaupoista ja resurssien hyödyntämisestä Jaavalla, mitä van der Capellen vastusti kiihkeästi, sillä se häiritsi siirtomaavallan alaisia viljelyksiä. Erityisen riippuvainen siirtomaavalta oli kahvista saaduista tuloista. Kun kahvin hinta vuonna 1823 notkahti, Alankomaiden oli pakko antaa siirtomaalleen taloudellista tukea.
Van der Capellenin kuvernööriyden loppu oli hänen niskoittelunsa siirtomaaministeriksi nimitetyn Eloutin käskyä vastaan. Elout oli vaatinut monopolia Nederlandsche Handel Maatschappij -yhtiölle kahvikauppaan Priangganista. Kuningas Vilhelm I vapautti van der Capellenin tehtävistään 1. tammikuuta 1826 ja määräsi hänet palaamaan Alankomaihin. Häntä seurasi kenraalikuvernöörinä Hendrik Merkus de Kock.
Alankomaihin palattuaan van der Capellen sai vielä joitakin kunniatehtäviä, mutta ei jatkanut enää uraansa maansa hallinnossa. Hän kuoli De Biltissä 10. huhtikuuta 1848.
Gareth Jones (toimittaja)

Gareth Jonesin muistolaatta Aberystwythin yliopistossa Walesissa.
Gareth Richard Vaughan Jones (13. elokuuta 1905 – 12. elokuuta 1935) oli walesilainen toimittaja, joka maaliskuussa 1933 raportoi ensimmäisenä länsimaissa omalla nimellään Neuvostoliiton vuosien 1932–1933  nälänhädästä ja Ukrainan holodomorista.
Jonesia kiellettiin uutisten jälkeen koskaan palaamasta Neuvostoliittoon. Hänet murhattiin vuonna 1935 hänen ollessaan tutkimassa Japanin miehittämää Mongoliaa. Murhan takana oli todennäköisesti Neuvostoliiton sisäministeriö NKVD.
Elokuvia

Agnieszka Holland: Mr Jones (2019)
Käännös suomeksi
Golikovka

Golikovka (ven. Голиковка) on yksi Petroskoin kaupunginosista Karjalan tasavallassa Venäjällä. Se sijaitsee Lohijoen takana kaupungin keskustan eteläpuolella. Etelässä Golikovka rajoittuu Muurmannin rataan ja koillisessa Zarekaan.
Golikovka on saanut alkunsa 1780-luvulla syntyneestä Aleksanterintehtaan työläisten asuinalueesta. Sen nimitys perustuu joko alueen asukkaiden köyhyyteen tai metsästä paljaaseen, kiviseen pinnanmuotoon. Nykyään Golikovka on etupäässä kerrostaloalue.
Suomalaisten jatkosodan aikana laatimassa kartassa Golikovkan rautatiepysäkin nimenä on Karanmäki.
Freedom (Akonin albumi)

| Freedom Akon |
| --- | --- | --- |

Studioalbumin tiedot
 Äänitetty : 2007–2008
 Julkaistu: 2. joulukuuta 2008
 Tuottaja(t): Akon (vastaava), Noel "Detail" Fisher Giorgio Tuinfort, Jaylien 2010, RedOne, T-Pain, Timothy Walls
 Tyylilaji: hip hop, dance, pop, R&B
 Levy-yhtiö: Konvict Muzik, Universal Motown
Akonin muut julkaisut
| Konvicted 2006 | Freedom 2008 | Stadium 2013 |
Singlet albumilta Freedom
 ”Right Now (Na Na Na)” Julkaistu: 23. syyskuuta 2008  ”I’m So Paid” Julkaistu: 7. lokakuuta 2008  ”Beautiful” Julkaistu: 6. tammikuuta 2009  ”We Don’t Care” Julkaistu: 4. heinäkuuta 2009
Freedom on hip hop R&B -laulaja Akonin kolmas studioalbumi. Se julkaistiin 2. joulukuuta 2008. Albumi on Akonin ensimmäinen, joka ei sisällä Parental Advisory -merkkiä. Albumi sjoittui Billboard 200 -listan 7. sijalle myytyään 110 000 kappaletta ensimmäisellä viikolla. Nyt albumia on myyty 600 000 kappaletta ja se on ylittänyt kultarajan.
Kappaleet

Right Now (Na Na Na) – 4.01
Beautiful – 5.13 (feat. Colby O'Donis & Kardinal Offishall)
Keep You Much Longer – 4.18
Troublemaker – 3.57 (feat. Sweet Rush)
We Don't Care – 3.34
I'm So Paid – 3.26 (feat. Young Jeezy & Lil Wayne)
Holla Holla – 3.00 (feat. T-Pain)
Against the Grain – 3.46 (feat. Ray Lavender)
Be With You – 3.49
Sunny Day – 3.15 (feat. Wyclef Jean)
Birthmark – 3.59
Over the Edge – 4.20
Freedom – 4.12
Arvostelut

Metacritic: 58/100
Allmusic:
Entertainment Weekly: C–
Listasijoitukset

| Lista (2008) | Sija |
| --- | --- |
U.S. Billboard 200: 7
U.S. Billboard Top R&B/Hip-Hop Albums: 3
Canadian Albums Chart: 11
UK Albums Chart: 31
Jordan 193

| Jordan 193 |
| --- | --- |

Talli:   Jordan
Suunnittelija(t):   Gary Anderson
Kuljettajat:  14.  Rubens Barrichello  15.  Ivan Capelli  15.  Thierry Boutsen  15.  Marco Apicella  15.  Emanuele Naspetti  15.  Eddie Irvine
Teknisiä tietoja
Renkaat:  G Goodyear
Polttoaine:  Sasol
Runko:  hiilikuitumonokokki
Moottori:  Hart 3.0 72° V10
Voimansiirto:  Jordan 6-vaihteinen puoliautomaattinen pituussuuntainen vaihdelaatikko
Kilpailuhistoria
Debyytti:  Etelä-Afrikan GP 1993
Kilpailuja:  16
Voittoja:  0
Paalupaikkoja:  0
Nopeimpia kierroksia:  0
Palkintosijoja:  0
MM-pisteitä:  3
Jordan 193 oli brittiläisen Gary Andersonin suunnittelema auto, jolla Jordan kilpaili kaudella 1993. Autoa ajoivat brasilialainen Rubens Barrichello, italialainen Ivan Capelli, belgialainen Thierry Boutsen, italialainen Marco Apicella, niin ikään Italian kansalainen Emanuele Naspetti ja britti Eddie Irvine. Koska moottoriratkaisu tuli tallin kannalta aivan liian myöhään, 193-auto oli vain päivitys tallin edelliskauden 192-autosta. Auto käytti edelliskauden tapaan Goodyearin renkaita.
Kauden aikana tallissa riehuivat luotettavuusongelmat, mikä johti lopulta yhteensä 17 keskeytykseen. Vauhti aika-ajoissa ja kilpailuissa oli parempaa, minkä seurauksena tallin kuljettajat kamppailivat keskikastin tienoilla. Capelli jätti tallin Brasilian GP:n jälkeen karsiuduttuaan kilpailusta, ja hänen tilalleen pestattiin kokenut Boutsen. Barrichello väläytteli nopeuttaan sateisella säällä ajetussa Euroopan GP:ssa, mutta tekniikka petti kilpailun lopussa hänen ajaessaan kolmannella sijalla. Boutsen lopetti uransa Belgian GP:n jälkeen. Toista autoa ajoi hänen jälkeensä ensin Apicella Italian GP:ssa ja sitten Naspetti Portugalissa. Japanin GP:ssa tallin pistetili viimein aukeni, kun Barrichello ylsi viidenneksi ja debyyttikilpailunsa ajanut Irvine ajoi kuudenneksi.
Japanin GP:sta saavutetuilla kolmella pisteellä Jordan sijoittui valmistajien MM-sarjassa jaetulle kymmenennelle sijalle. Pisteet olivat myös Barrichellon ja Irvinen F1-uran ensimmäiset.
Formula 1 -tulokset

| Kausi | Talli | Moottori | Renkaat | Kuljettajat | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1993 | Jordan | Hart V10 | G |  | RSA | BRA | EUR | SMR | ESP | MON | CAN | FRA | GBR | GER | HUN | BEL | ITA | POR | JPN | AUS | 7 | 11. |
| 1993 | Jordan | Hart V10 | G |   Rubens Barrichello | Kesk. | Kesk. | 10 | Kesk. | 12 | 9 | Kesk. | 7 | 10 | Kesk. | Kesk. | Kesk. | Kesk. | 13 | 5 | 11 | 7 | 11. |
| 1993 | Jordan | Hart V10 | G |   Ivan Capelli | Kesk. | DNQ |  |  |  |  |  |  |  |  |  |  |  |  |  |  | 7 | 11. |
| 1993 | Jordan | Hart V10 | G |   Thierry Boutsen |  |  | Kesk. | Kesk. | 11 | Kesk. | 12 | 11 | Kesk. | 13 | 9 | Kesk. |  |  |  |  | 7 | 11. |
| 1993 | Jordan | Hart V10 | G |   Marco Apicella |  |  |  |  |  |  |  |  |  |  |  |  | Kesk. |  |  |  | 7 | 11. |
| 1993 | Jordan | Hart V10 | G |   Emanuele Naspetti |  |  |  |  |  |  |  |  |  |  |  |  |  | Kesk. |  |  | 7 | 11. |
| 1993 | Jordan | Hart V10 | G |   Eddie Irvine |  |  |  |  |  |  |  |  |  |  |  |  |  |  | 6 | Kesk. | 7 | 11. |
Aiheesta muualla

Wikimedia Commonsissa on kuvia tai muita tiedostoja aiheesta .
Jordan 193 - The Formula One DataBase (Arkistoitu – Internet Archive)
Jordan 193 - ChicaneF1
Jordan 193 - F1Olivier (Arkistoitu – Internet Archive)
| --- | --- |
 Jordan Grand Prix:  
 Formula 1 -autot:  191 | 192 | 193 | 194 | 195 | 196 | 197 | 198 | 199 | EJ10 | EJ10B | EJ11 | EJ12 | EJ13 | EJ14 | EJ15 | EJ15B:  
Autot, jotka kilpailivat Formula 1 -kaudella 1993
Williams FW15C
Tyrrell 020C
Tyrrell 021
Benetton B193B
McLaren MP4/8
Footwork FA13B
Footwork FA14
Lotus 107B
Jordan 193
Larrousse LH93
Lola T93/30
Minardi M193
Ligier JS39
Ferrari F39A
Sauber C12
Gandarrapiddo: The Revenger Squad

| Gandarrapiddo: The Revenger Squad |
| --- | --- |

Ohjaaja:  Joyce Bernal
Tuottaja:  Vincent Del Rosario III, Veronique Del Rosario-Corpus
Säveltäjä:  Carmina R. Cuya
Valmistustiedot
Valmistusmaa:  Filippiinit
Tuotantoyhtiö:  ABS-CBN Film Productions, Star Cinema, Viva Films
Levittäjä:  Star Cinema
Ensi-ilta:  25. joulukuuta 2017
Alkuperäiskieli:  tagalog
Aiheesta muualla
IMDb 
Infobox OKNimi-testi OK: 
The Super Parental Guardians on vuonna 2017 ensi-iltansa saanut filippiiniläinen tagaloginkielinen toiminta-komediaelokuva, jonka ohjasi Joyce Bernal.
Näyttelijät

| 0 | 1 | 2 |
| --- | --- | --- |
|  Vice Ganda  | … |   Emerson ”Emy” Mariposque / Gandarra    |
|  Daniel Padilla  | … |  Chino Mariposque / Rappido   |
|  Pia Wurtzbach  | … |  Cassandra Stockings / Cassandra ”Cassey” Mariposque / Kweenie   |
|  Ejay Falcon  | … |  Mino   |
|  Loisa Andalio  | … |  Velle   |
|  Justin James Quilantang  | … |  Juvee/Enrique Heal   |
|  Wacky Kiray  | … |  Bul-Dog / Pospora]   |
|  Lassy Marquez  | … |  Bokbok / Flawlessa   |
|  MC Calaquian  | … |  Luz-Luz / Higopa   |
|  Karla Estrada  | … |  Peppa/Barna   |
|  RK Bagatsing  | … |  Renz / Madman   |
Aiheesta muualla

Gandarrapiddo: The Revenger Squad Internet Movie Databasessa (englanniksi)
Gambell

| Gambell |
| --- | --- |

 Koordinaatit: 63°46′34″N, 171°42′3″W 
Valtio:  Yhdysvallat
Osavaltio:  Alaska
Piirikunta:  Nome
Pinta-ala:  
 – Kokonaispinta-ala:  78,6 km²
 – Josta vettä:  50,4 km² (64,10 %)
Väkiluku:  649
 – Väestötiheys:  23,0 as./km²
Aikavyöhyke:  UTC-9
Infobox OKVirheellinen NIMI-arvo: 
Gambell on kaupunki Alaskassa Saint Lawrencen saarella Beringinmeressä 325 kilometriä lounaaseen Nomesta. Kaupunki on 58 kilometriä Venäjältä Tšuktšien niemimaasta.
Vuoden 2000 väestönlaskennassa sen asukasluku oli 649. Näistä 95,69% edusti etnisesti Amerikan alkuperäiskansoja.
Historiaa

Sivuqaq on jupikkien nimitys Saint Lawrencen saarelle ja Gambellille. Muita nimiä ovat olleet Chibuchack ja Sevuokok. Saint Lawrencen saarta ovat ajoittain asuttaneet viimeisen 2000 vuoden aikana sekä Alaskan että Siperian jupikit. 1700- ja 1800-luvuilla saaren asukasluku oli noin 4000.
Vuosina 1878-1880 nälänhätä verotti saaren asukaslukua. Monet jotka eivät kuolleet, lähtivät saarelta. Jäljelle jäänyt väestö oli lähes yksinomaan Siperian jupikkeja.
Vuonna 1887 Amerikan episkopaalinen kirkko päätti perustaa lähetysaseman saarelle. Tänä vuonna laiva jätti sinne puusepän, lautaa ja työkaluja. Puuseppä työskenteli paikallisten kanssa ja rakensi puisen talon, ensimmäisen jonka he koskaan olivat nähneet. Kun rakennus oli valmis, puuseppä jätti avaimet oveen paikalliselle päällikölle ja lähti. Koska puuseppä ei osannut jupikkien kieltä, kukaan ei ymmärtänyt rakennuksen tarkoitusta.
Episkopaalinen kirkko ei ollut löytänyt vapaaehtoisia asumaan Saint Lawrencen saarella, joten lähetysasemaa varten rakennettu talo oli ollut asumattomana. Vuonna 1890 Sheldon Jackson kuuli rakennuksesta ja puhui Iowan Wapellosta kotoisin olleille pastori Vene Gambellille ja tämän vaimolle Nellielle muuttamisesta Saint Lawrencen saarelle. Pastori Gambell palkattiin opettajaksi ja Gambellit saapuivat saarelle vuonna 1894. He saivat tyttären vuonna 1897. Nellie Gambell tuli sairaaksi ja Gambellit viettivät talven 1897-1898 Yhdysvalloissa, jossa Nellie joutui sairaalaan. Keväällä 1898 he palasivat takaisin Lady Jane Grey -laivalla. Laiva kuitenkin upposi myrskyssä. 43 ihmistä hukkui, mukana Gambellit ja heidän tyttärensä. Heidän kuolemansa jälkeen Sivuqaq nimettiin Gambelliksi heidän muistokseen.
Alaska Native Claims Settlement Act vuonna 1971 jakoi suurimman osan saarta Gambellin ja Savoongan kaupunkien kesken.
Aiheesta muualla

Wikimedia Commonsissa on kuvia tai muita tiedostoja aiheesta .
Gambellin presbyteerikirkon sivut (Arkistoitu – Internet Archive)
Early Work on St. Lawrence Island (Arkistoitu – Internet Archive)